“แกรนด์ ยูนิตี้” ต่อยอดความสำเร็จแบรนด์ “CIELA” บนทำเลใหม่ “เซียล่า เจริญนคร”
“แกรนด์ ยูนิตี้” ต่อยอดความสำเร็จภายใต้แบรนด์ “CIELA” เปิดชมห้องตัวอย่างบนตึกจริง และบรรยากาศจริง กับโครงการ “เซียล่า เจริญนคร” คอนโดใหม่พร้อมอยู่ที่สุดของความเป็นส่วนตัวเพียง 105 ยูนิต บนทำเลร่วมสมัยของคนรุ่นใหม่ ย่านเจริญนคร-คลองสาน
“แกรนด์ ยูนิตี้” ต่อยอดความสำเร็จภายใต้แบรนด์ “CIELA” เปิดชมห้องตัวอย่างบนตึกจริง และบรรยากาศจริง กับโครงการ “เซียล่า เจริญนคร” คอนโดใหม่พร้อมอยู่ที่สุดของความเป็นส่วนตัวเพียง 105 ยูนิต บนทำเลร่วมสมัยของคนรุ่นใหม่ ย่านเจริญนคร-คลองสาน
22 ก.ย. 2565

นางสาวทัดดาว จิระสวัสดิ์ รักษาการกรรมการผู้จัดการ บริษัท แกรนด์ ยูนิตี้ ดิเวลล็อปเมนท์ จำกัด หรือ GRAND UNITY – “Makes Sense.” เปิดเผยว่า หลังจากที่บริษัทฯ ประสบความสำเร็จจากการปิดการขายโครงการ “เซียล่า ศรีปทุม” (CIELA Sripatum) เมื่อปีที่ผ่านมา ด้วยทำเลที่ตรงข้ามมหาวิทยาลัยศรีปทุม ติดรถไฟฟ้า BTS สายสีเขียวส่วนต่อขยาย (หมอชิต – คูคต) สถานีศรีปทุม ต่อเดียวตรงเข้าสู่ใจกลางเมืองได้อย่างสะดวก
พร้อมกันนั้น บริษัทฯ เตรียมต่อยอดความสำเร็จภายใต้แบรนด์ “CIELA” อย่างต่อเนื่อง บนทำเลย่านเจริญนคร-คลองสาน กับโครงการ “เซียล่า เจริญนคร” (CIELA Charoen Nakhon) ที่สร้างเสร็จพร้อมเปิดให้ชมห้องตัวอย่างบนตึกจริง และบรรยากาศจริง
สำหรับโครงการ “เซียล่า เจริญนคร” (CIELA Charoen Nakhon) ถือเป็นอีกหนึ่งโครงการที่สร้างเสร็จพร้อมเข้าอยู่ของแกรนด์ ยูนิตี้ มูลค่าโครงการประมาณ 425 ล้านบาท โดยเป็นคอนโดมิเนียมโลว์ไรส์พร้อมอยู่ สูง 8 ชั้น ที่สุดของความเป็นส่วนตัวเพียง 105 ยูนิต ตั้งอยู่บนทำเลร่วมสมัยของคนรุ่นใหม่ ย่านเจริญนคร – คลองสาน ที่ผสมผสานระหว่างชุมชนเก่ากับความอุดมสมบูรณ์ ภายใต้แนวคิด “ผสานความต่าง สู่ความลงตัว” พร้อมเชื่อมต่อทุกการเดินทางได้อย่างสะดวกสบาย หลากหลายเส้นทาง ตอบโจทย์ไลฟ์สไตล์คนเมือง ด้วยทำเลติดถนนใหญ่ ใกล้รถไฟฟ้า BTS สายสีทอง สถานีคลองสาน ใกล้ทางด่วน และห่างเพียง 5 นาทีถึง ICONSIAM
นอกจากนี้โครงการยังตั้งอยู่ไม่ไกลจากรถไฟฟ้า BTS สายสีเขียวอ่อน ที่สามารถเชื่อมต่อไปยังสีลม-สาทร หรือสยาม ได้อย่างง่ายดาย อีกทั้งยังรายล้อมไปด้วยแหล่งสาธารณูปโภคต่าง ๆ ไม่ว่าจะเป็น ตลาดท่าดินแดง, แพลทฟอร์ม วงเวียนใหญ่, เซ็นทรัล สีลมคอมเพล็กซ์, โรงเรียนศึกษานารี, มหาวิทยาลัยราชภัฏธนบุรี, โรงพยาบาลสมเด็จเจ้าพระยา และโรงพยาบาลตากสิน
ทั้งนี้ โครงการ เซียล่า เจริญนคร (CIELA Charoen Nakhon) ถูกออกแบบโครงการด้วยความเข้าใจไลฟ์สไตล์ของคนเมือง ที่ผสมผสานระหว่างการพักผ่อนและการใช้ชีวิตได้ลงตัวอย่างแท้จริง โดยเน้นความโมเดิร์น แต่เรียบหรูด้วยสไตส์ที่โดดเด่น ทำให้คุณรู้สึกเหมือนกับการได้พักผ่อนอยู่ที่บ้านแสนอบอุ่น
โดยมีห้องพักทั้งหมด 2 รูปแบบ ได้แก่ ห้อง 1 BEDROOM ขนาด 30.00 ตร.ม. และห้อง 1 BEDROOM PLUS ขนาด 43.50 – 47.50 ตร.ม. มาพร้อมสิ่งอำนวยความสะดวกที่ครบครัน และมอบความสะดวกสบายให้การใช้ชีวิต ด้วยฟังก์ชันเทคโนโลยีที่ทันสมัยของ Facilities ต่างๆ ภายในโครงการ อาทิ Double Volume Lobby, Smart Locker, Co-working Space, สระว่ายน้ำระบบเกลือ, ห้องออกกำลังกาย, ห้องซาวน่า
และสวนชั้นดาดฟ้า ที่ให้คุณได้พบกับความลงตัวในการชีวิตในแบบของคุณเอง พร้อมพื้นที่จอดรถมากถึง 46 ช่อง ระบบรักษาความปลอดภัยที่ทันสมัย ควบคุมการ เข้า – ออก โครงการด้วย Key Card Access และระบบ CCTV ตลอด 24 ชั่วโมง